ব্লু ইকোনমির সম্ভাবনা কাজে লাগাতে সামুদ্রিক সম্পদের বহুমাত্রিক জরিপ দ্রুত সম্পন্ন করার তাগিদ দেওয়া হয়েছে পরিকল্পনায়। উপকূলীয় জাহাজের সংখ্যা বাড়ানো ও সমুদ্রবন্দরগুলোর আধুনিকায়নেও দেওয়া হয়েছে বিশেষ অগ্রাধিকার। এর বাইরে অগভীর ও গভীর সমুদ্রে মাছ ধরার কার্যক্রম জোরদার করা, সমুদ্রে ইকোট্যুরিজম ও নৌ-বিহার কার্যক্রম চালু করা এবং উপকূল ও সমুদ্রবন্দরগুলোকে দূষণমুক্ত রাখার তাগিদ দেওয়া হয়েছে।